OpenLLM-France/wikimedia huggingface dataset:
# Mikel Antia

Mikel Antia Mendiaratz (Donostia, 1973ko otsailaren 13a-) euskal herritar futbolari ohi eta entrenatzailea da. Erdiko atzelari gisa jokatzen zuen.
Real Madrileko harrobian hasi zen. 1994an Madril eta Celta arteko truke baten parte joan zen klub galiziarrara. Celtan denboraldi bakarra burutu zuen, Valladolidera joaten 1995an. 1997tik 2001ra Real Sociedaden jokatu zuen. Errealarekin bukatu ondoren hainbat klubetan jokatu zuen. 2006ean, Real Unioneko jokalaria zela futbola utzi zuen, entrenatzailea bilakatzen.

## Ibilbidea

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Intertoto | Intertoto | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| R.M. Castilla | 2. | 1992/93 | 36 | 0 | - | - | - | - | - | - | - | - | 36 | 0 |
| R.M. Castilla | 2. | 1993/94 | 37 | 0 | - | - | - | - | - | - | - | - | 37 | 0 |
| R.M. Castilla | Denera | Denera | 73 | 0 | - | - | - | - | - | - | - | - | 73 | 0 |
| Celta Turista | 3. | 1994/95 | - | - | - | - | - | - | - | - | - | - | - | - |
| Celta Turista | Denera | Denera | - | - | - | - | - | - | - | - | - | - | - | - |
| Valladolid | 1. | 1995/96 | 39 | 0 | 4 | 0 | - | - | - | - | - | - | 43 | 0 |
| Valladolid | 1. | 1996/97 | 17 | 0 | 2 | 0 | - | - | - | - | - | - | 19 | 0 |
| Valladolid | Denera | Denera | 56 | 0 | 6 | 0 | - | - | - | - | - | - | 62 | 0 |
| Real Sociedad | 1. | 1997/98 | 11 | 1 | 3 | 0 | - | - | - | - | - | - | 14 | 1 |
| Real Sociedad | 1. | 1998/99 | 22 | 0 | 2 | 0 | - | - | 5 | 0 | - | - | 29 | 0 |
| Real Sociedad | 1. | 1999/00 | 13 | 1 | 1 | 0 | - | - | - | - | - | - | 14 | 1 |
| Real Sociedad | 1. | 2000/01 | 0 | 0 | 0 | 0 | - | - | - | - | - | - | 0 | 0 |
| Real Sociedad | Denera | Denera | 46 | 2 | 6 | 0 | - | - | 5 | 0 | - | - | 57 | 2 |
| Numancia | 1. | 2000/01 | 19 | 0 | - | - | - | - | - | - | - | - | 19 | 0 |
| Numancia | Denera | Denera | 19 | 0 | - | - | - | - | - | - | - | - | 19 | 0 |
| Elx | 2. | 2001/02 | 13 | 0 | 0 | 0 | - | - | - | - | - | - | 13 | 0 |
| Elx | Denera | Denera | 13 | 0 | 0 | 0 | - | - | - | - | - | - | 13 | 0 |
| Sporting Braga | 1. | 2002/03 | 16 | 1 | - | - | - | - | - | - | - | - | 16 | 1 |
| Sporting Braga | Denera | Denera | 16 | 1 | - | - | - | - | - | - | - | - | 16 | 1 |
| Ponferradina | 2.B | 2003/04 | 34 | 2 | - | - | - | - | - | - | - | - | 34 | 2 |
| Ponferradina | Denera | Denera | 34 | 2 | - | - | - | - | - | - | - | - | 34 | 2 |
| Real Union | 2.B | 2004/05 | 36 | 1 | - | - | - | - | - | - | - | - | 36 | 1 |
| Real Union | 2.B | 2005/06 | 22 | 0 | 1 | 0 | - | - | - | - | - | - | 23 | 0 |
| Real Union | Denera | Denera | 58 | 1 | 1 | 0 | - | - | - | - | - | - | 59 | 1 |
| Ibilbide osoan | Ibilbide osoan | Ibilbide osoan | 315 | 6 | 13 | 0 | - | - | 5 | 0 | - | - | 333 | 6 |

## Kanpo estekak

* (Gaztelaniaz) Biografia laburra
* Profila eta estatistikak
* Datuak: Q11936769
# Mikel Aranburu Urtasun

Mikel Aranburu Urtasun (Iruñea, 1955eko urriaren 29a) Empresa Zientzietan eta Zuzenbidean lizentziatua da. Nafarroako Ogasunean lan egin du.
2015eko uztailaren 23an Geroa Bai alderdiaren proposamenez Nafarroako Gobernuko Ogasuna eta Finantza Politikako sailburua izendatua izan zen.
Eusko Ikaskuntzako bazkidea, lehendakariordea izan zen 1992 eta 1998 urte artean. Nafarroako kultura tradizionalaren aditua eta dibulgatzailea, bereziki ondare etnomusikal eta koreografikoarena.

## Erreferentziak

* ↑ www.navarra.es
* Datuak: Q25473793
# Mikel Alvira

Mikel Alvira Palacios (Iruñea, 1969) nafar idazlea da. Historian lizentziaduna Deustuko Unibertsitatean, irakaslea da ogibidez. Hainbat egunkari, aldizkari eta irratitan kolaboratzen du, artikuluak idatziz edo hizketaldietan parte hartuz, eta baita El Correo egunkariarekin eta Barakaldoko Udalarekin ere, Historian aditu gisa. Literaturari dagokionez, eleberrigile gisa nabarmendu da: Galería de Pasiones (1999), Un diablillo en Timanfaya (2000), El Pirata Santiago Mediasuela llega a Xátiva (2003), Fraile a la Carta (2004), Mediasuela, el retorno del pirata (2004), El Noveno Libro (2006). Baita ere "EL silencio de las hayas", "Cuarenta días de Mayo", "Llegará la lluvia" eta "El mar que te debía" Ttarttalo (ELKAR) argitaletxearekin. Gidoiak eta olerkiak izendatu ditu ere bai.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263595
# Mikel Aramendi

Mikel Aramendi bi pertsona izan daiteke:
# Mikel Aramendi (kazetaria)

    Artikulu hau kazetaria buruzkoa da; idazlea gaitzat duena beste hau da: «Jon Mikel Arano Aramendi»
Mikel Aramendi (Itsasondo, 1955) filologo eta kazetari euskalduna da. Hika aldizkariaren arduraduna da. Euskadi Irratiko eta Herri Irratiko tertulietan parte hartzen du, eta Gara eta Berria egunkarietako ohiko kolaboratzailea da. Nazioarteko politikan aditua da.
Joxe Luis Aramendi itzultzailea du anai, eta Jon Mikel Arano Aramendi idazlea lehengusu.
Jose Ramon de Miguelek idatzitako Urdaneta eta bere garaia liburua euskarara itzuli zuen 2008an.

## Erreferentziak

* ↑ Urdaneta itsasgizonaren bizitza eta balentriak liburu batean jaso dituzte berria Goierriko hitzan

## Kanpo estekak

* Mikel Aramendiri buruzko artikulua gaur8.info webgunean
* Mikel Aramendiri egindako elkarrizketa Argia astekarian
* Datuak: Q12263598
# Mimara museoa

Mimara museoa (kroazieraz: Muzej Mimara) Zagreb hiriko arte museo bat da. XIX mendeko eraikin batean kokaturik dago. Museoa 1987an ireki zen.
Roosevelt enparantzan kokaturik dago eta Wiltrud eta Ante Topić Mimara filantropoen bildumak ditu, hortik bere izena. 3.700 artelanetik gora dauzka eta hauetatik 1500 dauka ikusgai.
Eraikina Kuno Waidmann arkitekto zagrebarrak egina da eta hasiera batean gymnasium (eskola) izan zen.

## Kanpo estekak

* Datuak: Q1936046
* Multimedia: Mimara museum / Q1936046
# Mimas

Mimas honakoa izan daiteke:
* Mimas (mitologia)
* Mimas (satelitea)
# Mimas (mitologia)

Greziar mitologian, Mimas edo Mimante (antzinako grezieraz Μίμας Mímas) erraldoi bat zen, Urano (zerua) eta Gearen (lurra) semea. Apolodoro Atenasekoaren arabera, Gigantomakian Hefestok burdin urtuzko masa baten azpian lurperatu zuen, non preso geratu zen. Beste iturri batzuk Ares beraren esku hil zela edo Zeusek tximista batekin hil zuela diote. Napolesetik gertu dagoen Procida uhartea bere gorputz gainean zegoela uste zen.

## Izen bereko beste pertsonaia batzuk

* zentauro bat
* Eoloren seme bat, Eolidako erregea eta Hipotesen aita
* Troiar soldadu bat, Amiko eta Teanoren semea, Parisen gau berean jaio zena. Eneasen laguna izan zen eta Mezentzio hil zuen.
* Bebrize bat, Kastorrek hil zuena argonauten espedizioan zehar.

## Kanpo estekak

* Datuak: Q1045732
# Mimbredo

Mimbredo Arabako auzoa da, Erriberagoitiako udalerrikoa. Ez du kontzeju-izaera administratiborik.

## Inguru naturala

Baias ibaiaren ezkerraldean dago, Tuio mendizerraren ondoan. Herria itsasoaren mailatik 520 metro ingurura dago. XIX. mendearen erdialdera arte, Anuzitaren menpeko auzo izan zen.

## Jaiak eta ospakizunak

Abuztuaren azken asteburuan ospatzen dira.

## Erreferentziak

* ↑ Mimbredo Euskal Onomastikaren Datutegian

## Ikus, gainera

* Mimbredoko errota

## Kanpo estekak

* Datuak: Q3314581
# Mimaropa

Mimaropa (lehen Hego-mendebaldeko Eskualde Tagaloa deitua) Filipinetako eskualdea da, Luzon uhartean dagoena. Bere izena eskualde osatzen duten lau probintzietatik datorkio: Mindoro, Marinduque, Romblon eta Palawan hain zuzen ere.

## Kanpo estekak

* Datuak: Q13658
* Multimedia: Mimaropa / Q13658
# Mimas (satelitea)

Mimas Saturnoren satelite bat da, 1789an William Herschelek aurkitu zuena. 392 km-ko diametroa du, eta batez ere ur-izotzez osatuta dago. 130 km-ko diametroko krater handi bat du. Aurkitua izan zenean Saturno I izena jaso zuen, Herschelek aurkitutakoetatik barnealdereneko satelitea izateagatik (Saturnoren inguruan 22,5 ordutan biratzen du). Ondorengo izena, Mimas, gure eguzki sistemako beste hainbat gorputzen kasuan bezala, greziar mitologiatik dator, Mimas Erraldoietako bat zelarik, Gearen semea.

## Herschel kraterra

Mimasek badu krater bat, Herschel Kraterra deiturikoa. Krater hau 5 kilometroko diametroa zuen gorputz batek 31 metro segundoko abiadan Mimasen aurka egin zuen talkaren ondorio da, gaur egun Herschel kraterra bezala ezagutzen dena sortuz. Hain bortitza izan zen talka hau zenbait pitzadura eragin zituela. Askoz halabeharrezkoagoa izan balitz, ilargia apurtu egingo zen. Kraterraren erdian 6 kilometroko altuera duen mendi bat dago.

## Mimas fikzioan

* Alderaketa ugari egin dira Mimas satelitea eta Star Wars sagako filmetan agertzen den Izar Hiltzailearen artean. Baina kasualitate hutsa baino ez da, Mimasi filma estreinatu eta hiru urtera atera baitzizkioten argazkiak.
* Isaac Asimoven gazteentzako liburua den Lucky Starr eta Saturnoren Eraztunak lanean (1958), istorioko heroia den Lucky Starrek bere jazartzaileengandik (Sirio sistemako biztanleak) ihes egitea lortzen du bere ontzia Mimasen azalaren aurka talka eginez, erabat izotzez osatua dagoenez, talkak bere azala urtzen baitu, protagonistak bidaiatzen duen ontzia ezkutatzea ahalbidetuz

## Ikus, gainera

* Saturnoren sateliteak
* Saturno (planeta)
* Talka kraterra

## Kanpo estekak

* (Ingelesez) Mimas, Solarviews webgunea
* (Ingelesez) Cassini misioan egindako argazkiak
# Mimasarta

Mimasarta Crambidae familiako tximeleta genero bat da. Bere espezie tipoa Mimasarta niveifascialis da.

## Espezieak

| Espeziea | Irudia | Egoera |
| Mimasarta niveifascialis | | daturik gabe |

## Kanpo estekak

* Datuak: Q6862018
# Mimbredoko errota

Mimbredoko errota Erriberagoitiako Mimbredo auzoko errota da.
2010eko uztailaren 1ean Eusko Jaurlaritzak monumentu izendatu zuen, Sailkatutako Kultura Ondasuna.

## Deskribapena

Mimbredoko errota Mimbredon dago, Anuzita herrian, Erriberagoitia udalerrian (Araba). Zehazki, Pobesetik Manzanosera doan A-3310 errepidearen ondoan; errepidearen eta Baia ibaiaren artean.
Presako errota tipikoa da eta funtsezko elementu guztiak mantendu ditu, hala azpiegitura hidraulikoa nola errotaren makineria. Hala, grabitate-presa dauka, aurrealdea apurtxo bat makotuta duena, eta, gutxi gorabehera 40 metroko luzera eta 1,5 metroko garaiera. Ibaiaren ezker-aldean, gainezkabidea dauka, eta alde horretan bertan ubidearen ahokadura dago; ubideak metalezko ataka gordetzen du, harikoa.
Ubidea 300 metroko luzerakoa eta 2 metroko zabalerakoa da, batez beste. Errepidearekiko paraleloa da eta alde handiena induskatuta dago; fabrika-obra azken zatian baino ez. Azken zona horretan gainezkabide zabala dauka.
Errota eraikin xumea da, harlangaitz-hormaz egina, oinplano angeluzuzenekoa, eta etxola bat du erantsia atzealdean. Estalkia bi isurialdekoa da, gailurra fatxadarekiko paralelo dauka; iparraldeko aldean atxikitako etxolan, berriz, isurialde bakarrekoa da. Fatxada hegoaldera begira dago, eta sarbide dinteldun bi ditu: ukuilu-aldera eskuinekotik sartzen da eta ehotze-aretora ezkerretik. Ukuilua lau angeluko gela da, eta eskuin aldean aska bat dago erantsita. Ehotze-aretoa ere lau angelukoa da, eta errotako makinaria duen bankuaz gain, eskuin aldean, beheko sua dago, eta harrizko banku bat hegoaldeko murruari atxikia.
Errotak ez du ontzirik edo antepararik, eta ubidea atxikitako etxolatxotik ahoratzen da, bertan baitaude uhateak, estoldara zenbat ur sartzen zen erregulatzeko erabiltzen zirenak; halaber, estoldan, errota martxan jartzen zuten metalezko errodete bi daude. Estoldak hustubide dintelduna dauka, deskarga-arku baten azpian eta egurrezko burdinazko sareaz. Ubide labur batek eroaten zuen ura ibaira.
Ehotze-aretoaren barruan, fabrika-banku baten gainean (eskaileratxoetatik sartzen da), bi errotarri pare bat asentatzen dira, hauts-babesak, asto gaineko toberak eta garabi-besoak dituztenak. Bankuaren albo batetik estoldara sar daiteke, eskailera-maila zahar batzuen bidez.
Mimbredoko errotak osorik mantentzen du bere azpiegitura hidraulikoa: presa on bat, ubidea, hustubide-ubidea; errotaren makineria ere hantxe dago. Horrenbestez, Araban dauden mota horretako eraikinen adibide nahikoa osoa eta erakusgarria dugu.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
* ↑ Kultura Ondasun izendapena EHAAn

## Kanpo estekak

* Datuak: Q16518380
# Mikel Zamora

Mikel Zamora Carrancio (Aretxabaleta, Gipuzkoa, 1977ko uztailaren 1a - ) abeslari aretxabaletarra da.

## Ibilbidea

Hainbat urtez herritik kanpora egon ondoren 2015ean Aretxabaletara itzuli zen. 2018an The Blue Painters taldeko abeslari bihurtu zen. COVID-19 pandemiak eragindako itxialdian hainbat kantu konposatu zituen eta 2021eko urrian bideklip bat zabaldu zuen sare sozialen bidez. "Quién me lo iba a decir" du izena eta Madrilgo eta Aretxabaletako Urkulu urtegiko eta Degurixa inguruko irudiak ikusten dira. Pop-rock eta indie estiloak jorratzen ditu. 2022ko urtarrilean "Tu castillo" izeneko bigarren singlea atera zuen, animaziozko irudiez osaturikoa. Bigarren bideoklip hau egin ahal izateko crowdfunding kanpaina bat antolatu zuen.
Sei kantu dituen EPa osatu zuen, Raúl Verak ekoiztutakoa, eta martxoan argitaratu zuen. Gaztelerazko lau abesti eta euskarazko eta ingelesezko bana ditu. Aurreneko kontzertua herrian bertan eman zuen.
2024an Smooth Trip hirukotea sortu zuen Selcuk Senyurt eta German Muñozekin batera. Abesti ezagunen bertsioak egiten dituzte.

## Diskografia

* Mikel Zamora PR (2022, autoekoizpena)

## Erreferentziak

* ↑ «Mikel Zamora: "Nire kantuen disko labur bat egingo dut" - Aretxabaleta» Goiena.eus (Noiz kontsultatua: 2022-03-26).
* ↑ «Mikel Zamora: "Oso eskertuta nago bideoklip berria sortzeko jaso dudan babesarekin" - Aretxabaleta» Goiena.eus (Noiz kontsultatua: 2022-03-26).
* ↑ (Gaztelaniaz) «Mikel Zamora plasma sus sueños en un proyecto de música y animación» El Correo 2022-01-02 (Noiz kontsultatua: 2022-03-26).
* ↑ «MIKEL ZAMORA KONTZERTUAN» Aretxabaletako Udala (Noiz kontsultatua: 2022-03-26).
* ↑ «Mikel Zamorak kontzertu hunkigarria jo du herrikideen aurrean - Aretxabaleta» Goiena.eus (Noiz kontsultatua: 2022-03-26).
* ↑ «Mikel Zamora buru duen Smooth Trip taldearen emanaldia domekan - Aretxabaleta» Goiena.eus (Noiz kontsultatua: 2024-06-12).
* ↑ «Mikel Zamora: "Nik sortu ditut kantak, eta oso pertsonalak dira, oso neureak" - Aretxabaleta» Goiena.eus (Noiz kontsultatua: 2022-03-26).
* Datuak: Q111370363
# Mikel Zabala Ojeda

Mikel Zabala Ojeda (Bermeo, Bizkaia, 2001eko uztailaren 2a) Euskal Herriko futbolaria da. Erdilari lanetan aritzen da.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Gernika | 2.B | 2018/19 | 2 | 0 | 0 | 0 | - | - | - | - | | | - | - | 2 | 0 |
| Gernika | Denera | Denera | 2 | 0 | 0 | 0 | - | - | - | - | - | - | - | - | 2 | 0 |
| Vitoria | 3. | 2019/20 | 0 | 0 | - | - | - | - | - | - | | | - | - | 0 | 0 |
| Vitoria | 3. | 2020/21 | 24 | 1 | - | - | - | - | - | - | | | - | - | 24 | 1 |
| Vitoria | 3.F | 2021/22 | 25 | 1 | - | - | - | - | - | - | - | - | - | - | 25 | 1 |
| Vitoria | 3.F | 2022/23 | 26 | 0 | - | - | - | - | - | - | - | - | - | - | 26 | 0 |
| Vitoria | 3.F | 2023/24 | 30 | 3 | - | - | - | - | - | - | - | - | - | - | 30 | 3 |
| Vitoria | Denera | Denera | 105 | 6 | - | - | - | - | - | - | - | - | - | - | 105 | 6 |
| Arenas | 2.F | 2024/25 | - | - | - | - | - | - | - | - | - | - | - | - | - | - |
| Arenas | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 107 | 6 | 0 | 0 | - | - | - | - | - | - | - | - | 107 | 6 |

## Kanpo estekak

* Fitxa
* Datuak: Q127256345
# Mikel Zamalloa

Mikel Zamalloa Asua (Galdakao, 1957 - ib., 2022ko apirilaren 12a) musikari eta folklore ikertzaile galdakaoztarra izan zen. Galdakaoko Andra Mari dantzari taldean ibilbide oparoa egindakoa, hainbat musika tresna jotzen trebea, Euskal Herrian folklore bilketan eta ikerketan lan handia egindakoa eta hango eta hemengo musikariekin jotzeko gaitasun handikoa izan zen.

## Folklore ikertzailea

Andra Mari dantzari taldeak euskal folklorea ikertu eta biltzeko egindako lanean parte-hartze zuzena izan zuen Mikel Zamalloak. Testigantza eta dokumentuez gain, musika biltzeko aparteko gaitasuna zuen, eta tokian tokiko musikari eta dantzariekin haien hizkeran egiteko trebetasuna zuen, Zuberoan xubereraz adibidez.

## Txistularia eta musikaria

Jon Zamalloa "Txistu" anaiarekin partekatu zuen Andra Marin euskal folklorearekiko pasioa eta musikarako trebetasuna Mikelek. Jon anaia gazte hil zen, 56 urterekin, eta Mikel ere gazte zendu zen, 65ekin. Txistua, txirula, klarinete, alboka... hainbat musika tresna menderatzen zituen. Ikerketa, bilketa eta musikari lanez gain, dibulgaziorako gaitasun handia izan zuen, bilketa eta ikerketa lanen emaitza zabalduz eta komunikatuz, bai Arratiako folkloreaz, Auritzeko ingurutxoaz ala Altsasuko inauteriaz.

## Erreferentziak

* 1 2 3 dantzancom. «Mikel Zamalloa hil da, Galdakaoko Andra Mariko musikari eta ikertzailea» dantzan.eus (Noiz kontsultatua: 2023-01-01).

## Ikus, gainera

* Euskal dantzak
* Txistu (musika tresna)
* Galdakaoko Andra Mari dantzari taldea

## Kanpo estekak

* Datuak: Q115957518
# Mikel Zabaltza (argipena)

Mikel Zabaltza pertsonaia hauen izena da:
* Mikel Zabaltza Garate, autobus gidaria. Goardia Zibilak atxilotu zuen eta ondoren bere gorpua tortura zantzuekin agertu zen.
* Mikel Zabaltza, alpinista eta eskalatzailea.
# Missouri City (Texas)

Missouri City Texasko hiri bat da. Fort Bend konderrian kokatua dago. 2010ean 67.358 biztanle zituen, 73,60 kilometro koadrotan banatuta.

## Ikus, gainera

* Fort Bend konderria

## Kanpo estekak

* Datuak: Q980055
* Multimedia: Missouri City, Texas / Q980055
# Missouriko bandera

Missouriko bandera :
| Erabilera | |
| Proportzioa | 2:3 |
| Erabakia | 1913 |
| Koloreak | |
Missouriko bandera 1913ko irailaren 4an ezarri zena da.

## Kanpo estekak

* Datuak: Q752557
* Multimedia: Flags of Missouri / Q752557
# Missy-aux-Bois

Missy-aux-Bois Frantziako udalerri bat da Aisne departamenduan dagoena, Frantzia Garaia eskualdean. 2013an 116 biztanle zituen.

## Demografia
### Biztanleria

2007an udalerrian erroldatutako biztanleak 103 ziren. Familiak 36 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren eta 16 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 46 etxebizitza zeuden, 41 familiaren etxebizitza nagusia ziren eta 4 hutsik zeuden. Etxebizitza guzti hauek 46etxeak ziren. 41 etxebizitza nagusietatik 27 bere jabearen bizilekua ziren eta 14 alokairuan okupaturik zeuden; 3 etxek bi gela zituzten, 3 etxek hiru zituzten, 9 etxek lau zituzten eta 26 etxek bost zituzten. 28 etxek euren parking plaza propioa zuten azpian. 14 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Missy-aux-Bois udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 0 | 65-69 | 4 |
| 8 | 60-64 | 4 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 8 | 40-44 | 4 |
| 0 | 35-39 | 0 |
| 8 | 30-34 | 4 |
| 8 | 25-29 | 8 |
| 4 | 20-24 | 4 |
| 4 | 15-19 | 0 |
| 0 | 10-14 | 12 |
| 8 | 5-9 | 0 |
| 4 | 0tik 4ra | 8 |

## Ekonomia

2007an lan egiteko adina zuten pertsonak 67 ziren, horien artean 52 aktiboak ziren eta 15 inaktiboak ziren. 52 pertsona aktiboetatik 48 lanean zeuden (29 gizon eta 19 emakume) eta 4 langabezian zeuden (1 gizon eta 3 emakume). 15 pertsona inaktiboetatik 4 erretiraturik zeuden, 7 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra iturgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q872286
* Multimedia: Missy-aux-Bois / Q872286
# Missoula konderria (Montana)

Missoula konderria (ingelesez: Missoula County) Montanako konderri bat da, Ameriketako Estatu Batuetan. Hiriburua Missoula da. 2010eko zentsuaren arabera 109.299 biztanle zituen, Missoula kilometro koadroko azaleran.

## Geografia

Missoula konderriak 6.781,42 kilometro koadro ditu. Horietatik 64,48 ura dira. Beste 6.716,94 lurra dira. Biztanleria dentsitatea 16,12 da.

## Demografia

2010eko zentsoan bizi ziren 109.299 pertsonetatik 102.350 txuriak edo hispanoak dira. Horietatik hispano edo latino kategorian 2.861 dira. 412 beltzak edo afroamerikarrak. 2.641 amerikar natiboak ziren eta 103 Hawaii edo Pazifikoko irletako natiboak. 1.220 asiarrak ziren. Bestelako arraza bat kategorian 97 biztanle daude. Bukatzeko euren burua arraza bat baino gehiagotan 2.476 pertsonek kokatzen zuten.

### Biztanleria piramidea
## Kanpo estekak

* Datuak: Q496558
* Multimedia: Missoula County, Montana / Q496558
# Missouri (Missouri)

Missouri Missourieko hiri bat da. hiri konderrian kokatua dago. 2010ean 267 biztanle zituen, 2,61 kilometro koadrotan banatuta.

## Ikus, gainera

* hiri konderria

## Kanpo estekak

* Datuak: Q960414
# Missouri udalerria, Brown konderria (Illinois)

Missouri udalerria Ameriketako Estatu Batuetako Illinois estatuko udalerri bat da, Brown konderrian. Azken zentsuaren arabera 156 biztanle zituen, 35.44 milia karratu (91.8 km$^2$) eremuan.

## Ekonomia

2020ko zentsuaren arabera, Missouri udalerrian 86 etxebizitza zeuden. Per capita diru-sarrerak 53.952 estatubatuar dolar ziren.

## Kanpo estekak

* Datuak: Q7999938
# Missouri

Missouri Ameriketako Estatu Batuetako mendebaldeko estatu bat da. Hiriburua Jefferson City (40.771 biztanle 2008an) da. Guztira 5,5 milioi biztanle ditu.

## Inguru naturala

Mississippi ibaiak estatua zeharkatzen du Illinoisetik etorrita. Harekin, Missouri ibaiak —Ipar Amerikako luzeena da— munduko hirugarren ibai-sistemarik handiena osatzen du. Mendi Harritsuetan sortzen da eta estatua zeharka igarotzen du Kansas Citytik Saint Louiseraino.

## Hiri nagusiak

Kansas City hiririk populatuena da (451.717 biztanle 2006an). Beste hiri nagusien artean, Saint Louis (350.800 biztanle) dugu.

## Missouritar ospetsuak

* Mark Twain (1835-1910), idazlea.
* Harry S. Truman (1884-1972), AEBetako presidentea (1945-1953).
* T. S. Eliot (1888-1965), idazlea.
* Virginia Henderson (1897-1996), erizaina.
* Langston Hughes (1902-1967), idazlea.
* John Huston (1905-1987), zinemagilea.
* Robert Altman (1925-2006), zinemagilea.
* Chuck Berry (1926-), musikaria.
* Pat Metheny (1954-), musikaria.
* Kathleen Turner (1954-), aktorea.
* Israel Nash (1981-), musikaria.

## Kanpo estekak

* Estatuko webgune ofiziala
* Datuak: Q1581
* Multimedia: Missouri / Q1581